TV-gids Donderdag 16 Oktober 2014
JY LEES NOU TV-gids Donderdag 16 Oktober 2014
17:30 Waardevol (kykNET): Elma kyk in dié episode na moontlikhede vir besparing buite die huis en kry waardevolle raad by kenners.
18:30 Villa Rosa (kykNET): Daar heers groot opgewondenheid in die Villa toe Sussie en Marco 'n aankondiging maak, maar nie almal deel in hulle geluk nie. Lindie en Marius maak vrede, maar Carina is ontsteld oor Lindie se teenwoordigheid, en Vicky waarsku Marius opnuut teen haar. Astrid maak dit duidelik sy stel nie belang in Lindie se toenadering nie.
18:30 7de Laan (SABC2): Emma konfronteer Nadine en Errol kry 'n nuwe storie vir die Hillside Times.
19:30 Binnelanders (kykNET): Pippa se grootste vrees word bewaarheid, en die Jonkers besef hulle gaan op hul tande moet kners om deur die volgende tyd te kom. Ilse ontmoet die res van haar Boksburg-familie, en Judith val in At se arms.
20:30 Bravo! (kykNET): Dis tyd vir Huisgenoot-Skouspel. Die Bravo!-span kook saam met die Kokkedore, kyk hoe die Binnelanders potjiekos maak en woon ook die vertoning by. Jana Cilliers praat oor haar merkwaardige loopbaan. En dan is dit tyd vir die Bokkies, Bok-Radio se prysaand.
20:30 Boer Soek 'n Vrou (kykNET): Nadia lewer die boere se briewe by hulle af en die possakke bult behoorlik met foto's, liefdesverklarings en geskenkies. Nou moet die boere kontak maak met die briefskrywers, wat hulle tydens 'n blitsafspraak wil ontmoet.